《过方生克宽行寓看蒂双瓜》
明代·林光

秋风消息到谁家，天意分明见此瓜。并蒂巧垂双碧玉，娱宾还放一黄花。

寻常草木灵皆在，冷淡门墙兆已佳。俯仰乾坤无限意，懒将诗笔向人誇。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。